చెన్నై, జనవరి 16 (ఆంధ్రజ్యోతి): తమిళనాడులో అన్నాడీఎంకేని చీల్చేందుకు బీజేపీ కుట్ర పన్నుతోందని ఆ పార్టీ ప్రధానకార్యదర్శి శశికళ భర్త నటరాజన్ సంచలన వ్యాఖ్య చేశారు. తంజావూరులో సోమవారం రాత్రి జరిగినసంక్రాంతి వేడుకల్లో ఆయన ముఖ్య అతిథిగా పాల్గొన్నారు. ఈ సందర్భంగా నటరాజన్ మాట్లాడుతూ... రాష్ట్రాన్ని కాషాయమయం చేసేందుకు, అన్నాడీఎంకే ప్రభుత్వాన్ని కూలదోసేందుకు బీజేపీ పన్నాగం పన్నిందని ఆరోపించారు. కాషాయ వాదుల కుట్రల్ని సాగనివ్వబోమని ప్రతిజ్ఞ చేశారు. ప్రత్యర్థులు చెబుతున్నట్లుగా తాము కుటుంబ రాజకీయాలే చేస్తున్నామని, ఇందులో ఎలాంటి దాపరికాలూ లేవని తేల్చిచెప్పారు. అన్నాడీఎంకే వ్యవస్థాపకుడు మాజీ ముఖ్యమంత్రి ఎంజీఆర్ మృతి తర్వాత జయలలితను కంటికి రెప్పలా తమ కుటుంబ సభ్యులే కాపాడారని నటరాజన్ అన్నారు. తమిళనాడు ముఖ్యమంత్రి పన్నీర్సెల్వం సమర్థంగానే పని చేస్తున్నారని, ఇప్పటికిప్పుడు ఆయన్ని మార్చే పరిస్థితులు లేవని పేర్కొన్నారు. ఆ మాట అంటూనే శశికళను ముఖ్యమంత్రిగా ఎన్నుకోవాలా? వద్దా? అనే విషయంపై పార్టీ శాసనసభ్యులే నిర్ణయం తీసుకుంటారని చెప్పారు. ప్రస్తుతానికైతే ముఖ్యమంత్రిని మార్చాల్సిన అవసరం లేదని శశి భర్త వ్యాఖ్యానించారు. ఎంజీఆర్ తర్వాత పార్టీని బలోపేతం చేసి ప్రత్యర్థులను జీవచ్ఛవాలుగా మార్చిన అమ్మ జయలలిత మరణాన్ని కూడా వివాదాస్పదం చేస్తున్న వారి కుట్రలను ఛేదిద్దామని అన్నాడీఎంకే ప్రధాన కార్యదర్శి శశికళ.. కార్యకర్తలకు పిలుపునిచ్చారు. ఇన్నాళ్లూ జీవచ్ఛవాలుగా మారిన వ్యతిరేకశక్తులు బలాన్ని కూడగట్టుకొని పుంజుకునేందుకు చేస్తున్న ప్రయత్నాలను కలసికట్టుగా అడ్డుకోవాలని విజ్ఞప్తి చేశారు. ఎంజీఆర్ శతజయంతిని పురస్కరించుకుని శశికళ సోమవారం కార్యకర్తలకు బహిరంగ లేఖ రాశారు. ఎంజీఆర్ జయంతిని ఏడాది పాటు ఘనంగా నిర్వహించాలని పిలుపునిచ్చారు.
chennai, janavari 16 (aandhrajyoti): tamilanaadulo annaadeeenkeni cheelchenduku bgfa kutra pannutondani aa party pradhaanakaaryadarshi sasikala bharta natarajan sanchalana vyaakhya chesaru. tanjaavuuruloo somavaram raatri jariginasankraanti vedukallo aayana mukhya atithigaa paalgonnaaru. ee sandarbhamgaa natarajan maatlaadutuu... rashtranni kashayamayam chesenduku, annadienke prabhutvaanni kooladosenduku bgfa pannagam pannindani aaropinchaaru. kashaya vaadula kutralni saaganivvabomani pratigna chesaru. pratyarthulu chebutunnatlugaa taamu kutumba rajakeeyale chestunnamani, indulo elanti daaparikaaluu levani telchicheppaaru. annadienke vyavasthaapakudu maji mukhyamantri mgr mruti tarvaata jayalalitanu kantiki reppala tama kutumba sabhyule kapadarani natarajan annaru. tamilanadu mukhyamantri pannirselvam samarthamgaane pani chestunnarani, ippatikippudu aayanni marche paristhitulu levani perkonnaru. aa maata antoone sasikalanu mukhyamantrigaa ennukovala? vadda? ane vishayampai party saasanasabhyule nirnayam teesukuntaarani cheppaaru. prastutaanikaite mukhyamantrini maarchaalsina avasaram ledani sashi bharta vyaakhyaaninchaaru. mgr tarvaata paartiini balopetam chesi pratyarthulanu jeevachchavaalugaa maarchina amma jayalalita maranaanni kuudaa vivaadaaspadam chestunna vaari kutralanu chediddamani annadienke pradhaana kaaryadarsi sasikala.. kaaryakartalaku pilupunicchaaru. innaalluu jeevachchavaalugaa maarina vyatirekasaktulu balaanni koodagattukoni punjukunenduku chestunna prayatnaalanu kalasikattugaa addukovalani vignapti chesaru. mgr satajayantini puraskarinchukuni sasikala somavaram kaaryakartalaku bahiranga lekha raasaaru. mgr jayantini edaadi paatu ghanamgaa nirvahinchaalani pilupunicchaaru.